नेशनल डेस्क: गृह मंत्रालय ने राज्यों और केन्द्र शासित प्रदेशों से सोशल मीडिया पर अफवाहों के जरिये भीड़ को हिंसा के लिए उकसाने पर रोक लगाने के उपाय करने को कहा है। महाराष्ट्र में उग्र भीड़ ने पांच लोगों की गत रविवार को कथित रूप से बच्चा चोरी गिरोह के सदस्य होने के संदेह में पीट-पीट कर हत्या कर दी थी। देश के कुछ अन्य हिस्सों में भी व्हाटसएप पर अफवाह के जरिये उकसायी गयी भीड़ ने इस तरह की घटनाओं को अंजाम दिया है।